alexandrainst/scandi-wiki huggingface dataset:
Amaurodes

Amaurodes er en underslekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art, Amaurodes passerinii.

Utseende 
En stor (ca. 32–40 millimeter), litt bred og flat gullbasse med karakteristiske farger: grunnfargen er svart, pronotum har kremhvite sidefelter, dekkvingene to rader av gule eller oransje flekker.
I pannen har hannene et framspring som er kløvd i spissen.

Levevis 
Larvene lever i jorda.

Utbredelse 
A. passerinii er utbredt i sentrale deler i Afrika, der den i alle fall er funnet i Tanzania og Zambia.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Mecynorhina Hope, 1837
 Underslekten Amaurodes Westwood, 1844
 Mecynorhina (Amaurodes) passerinii Westwood, 1844

Kilder 
 Nettside av Amaurodes passerinii, med bilder

Eksterne lenker 
 

Gullbasser
Tanzanias insekter
Zambias insekter
Sør-Afrikas insekter
Swazilands insekter
Mosambiks insekter
Zimbabwes insekter
Den demokratiske republikken Kongos insekter
Kaste på stikka

Kaste på stikka er et pengespill som var et vanlig vårsyssel blant norske gutter og jenter i etterkrigstida, fram til de store femøringene gikk ut av sirkulasjon i første halvdelen av 1970-årene eller til de mindre femøringene gikk ut først i 1980-åra.

For de ubemidlede var varianten med øl- eller bruskork av kapseltype vanlig. Ikke sjelden forsøkte da enkelte å legge ekstra vekt inn i kapselen i form av jord eller leire. Seierherren kunne ofte dele ut igjen slik at en kunne få en ny omgang. 

Man kunne spille etter ulike regler. En kunne kaste myntene mot en stikke, mot en strek, mot en sirkel eller mot en vegg. Det finnes mange varianter av spillet, og det fantes ofte lokale regler og varianter. Felles var at underlaget måtte gi ens vilkår for alle spillerne, noe som ga at hardtråkket sand- eller grusdekke ble foretrukket.

Referanser 

Hasard
Cheirolasia

Cheirolasia er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En ganske stor (24-35 millimeter), blank gullbasse, kroppen uten metallisk glans. Pronotum er svart med kremhvite sidekanter, ofte brunrød midtstripe og rot, dessuten to par små, brunrøde flekker. Scutellum er trekantet og brunrødt. Dekkvingene har fire til seks par runde, gulaktige flekker. Hannen har et Y-formet framspring i pannen, på sidene av hodet er det to krokformede utvekster.
Det ytterste fotleddet på frambeina er forstørret med gule hårbremmer på sidene.

Levevis 
Larvene utvikler seg mellom råtnende plantemateriale, for eksempel i morkne stokker og oppsamlinger av visne blader. Puppestadiet er ganske langvarig hos denne arten. De voksne billene kommer gjerne til overmoden frukt og steder der det flyter ut sevje fra sår i trær.

Utbredelse 
C. burkei er utbredt i det østlige og sørlige Afrika, nord til Kenya og Kongo.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Cheirolasia Westwood, 1843
 Cheirolasia burkei Westwood, 1843
 Cheirolasia burkei burkei Westwood, 1843
 Cheirolasia burkei histrio Bates, 1881
 Cheirolasia burkei hopei Bertolino, 1849
 Cheirolasia burkei lettowvorbecki Kriesche, 1921
 Cheirolasia burkei schaueri Schürhoff, 1942
 Cheirolasia burkei septentrionis Kriesche, 1921

Kilder 
 Nettsider om Cheirolasia burkei:  og

Eksterne lenker 
 Cheirolasia på Encyclopedia of life
 

Gullbasser
Dyr formelt beskrevet i 1843
Kenyas insekter
Tanzanias insekter
Den demokratiske republikken Kongos insekter
Mosambiks insekter
Zambias insekter
Botswanas insekter
Namibias insekter
Sør-Afrikas insekter

sv:Cheirolasia
Sophus Larpent

Sophus Edmé Conrad Larpent (født 1838 i København, død 3. mars 1911) var en norsk kunstsamler (tegning), mest kjent som mesén til Gustav Vigeland og donor til Nasjonalmuseet.

Larpent bodde kummerlig og brukte det han hadde for å støtte billedhuggere, blant andre Gustav Vigeland (1869–1943) og Stephan Sinding (1846–1922).
Han startet i 1889 Foreningen til Nationalgaleriets Forøgelse og kjøpte en masse ting som han ga til Nasjonalmuseet og Skulpturmuseet. Blant annet «St. Michael» og dragen, i penn og tusj på papir av Raphael, som han i 1914 donerte til Nasjonalmuseet.

Den såkalte Sophus Larpents samling teller rundt 700 tegninger fra 1500-1800 og
befinner seg ved Statens Museum for Kunst i København og Nasjonalgalleriet i Oslo. 
Ingen nordmenn er med, da tegning her til lands var lite vanlig før 1800.
73 av disse ble vist ved Nasjonalgalleriet i 1999 ved konservator Bodil Sørensen som hadde avlagt magistergrad på samlingen.

Larpent etterlot seg også 146 notatbøker og en mengde brev til norske kunstnere og forfattere.
Han var av den norske slekten Mathiesen fra Linderud som drev trelastfirmaet Tostrup & Mathiesen.

Utgivelser

Referanser 

Norske filantroper
Gustav Vigeland
Personer fra København
Dicronorrhina

Dicronorrhina spp. er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 

Store (40-60 millimeter), metallgrønne gullbasser, noen arter med hvite striper. Hannen har et "T"-formet, flatt horn i pannen.

Levevis 
Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.

Utbredelse 
Slekten er utbredt i Afrika sør for Sahara.

Systematisk plassering 
Det synest noe uklart om den korrekte stavemåten er Dicronorhina eller Dicronorrhina.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Dicronorrhina Burmeister, 1842
 Dicronorrhina cavifrons Westwood, 1843
 Dicronorrhina derbyana Westwood, 1843
 Dicronorrhina johnstoni Waterhouse, 1902
 Dicronorrhina kouensis Legrand, Bouyer, Juhel & Camiade, 2006
 Dicronorrhina micans (Drury, 1773)
 Dicronorrhina morettoi De Palma, 2011

Kilder 
 Nettsider om Dicronorrhina spp.:

Eksterne lenker 
 

Gullbasser
Biller formelt beskrevet i 1842
Fornasinius

Fornasinius er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Store (ca. 50 millimeter), svarte eller matt rødbrune gullbasser, noen ganger med lyse tegninger. Hannen har et smalt, T-formet horn i pannen og kraftige pigger på siden av hodet.

Levevis 
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.

Utbredelse 
Slekten er utbredt i Afrika sør for Sahara.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Fornasinius Bertoloni, 1853
 Fornasinius aureosparsus (van de Pool, 1890)
 Fornasinius fornasinii (Bertoloni, 1852)
 Fornasinius hauseri Kraatz, 1896
 Fornasinius hermes De Palma & Di Gennaro, 2017
 Fornasinius higginsi (Westwood, 1874)
 Fornasinius klingbeili Zoller, Fiebig & Schulze, 1995
 Fornasinius russus (Kolbe, 1884)

Kilder 
 Michele De Palma & Hitoshi Takano (2018) Identification of the Goliath beetles Fornasinius fornasini Bertoloni and Fornasinius hauseri Kraatz (Scarabaeidae: Cetoniinae).

Eksterne lenker 
 
 Bilder av Fornasinius fornasinii:  og 

Gullbasser
Sundafjelltunnelen

Sundafjelltunnelen er en veitunnel på riksvei 5 i Kinn kommune i Vestland. Tunnelen går gjennom Sundafjellet ved Leversundet. Den er 1883 meter lang og ble åpnet i 1982. På Statkart.no kalles den feilaktig Helgøytunnelen som er navnet på den 238 meter lange tunnelen mellom denne og Florø.

Referanser

Se også 
Veitunneler i Norge

Veitunneler i Vestland
Veier i Kinn
Tunneler åpnet i 1982
Riksvei 5
Ørnetåken

Ørnetåka (katalogisert som M16, NGC 6611 (selve stjernehopen) og IC 4703 (selve tåken)) er en lys stjernehop av nylig dannete stjerner med en tilhørende emisjonståke som ligger rundt  lysår unna i stjernebildet slangen. 

I 1995 fotograferte romteleskopet Hubble tåken for første gang. Bildet viste tre pillarer sammensatt av kald interstellar hydrogengass og støv. I pillarene foregår det aktiv stjernedannelse. 

I 2007 ble det offentliggjort at de tre pillarene på bildet fra 1995 kanskje er blitt ødelagte av en sjokkbølge fra en supernovaeksplosjon. Det er blitt estimert at den eventuelle ødeleggelsen skjedde for  år siden, men lyset fra tåken vil nå jorden først om  år, siden tåken ligger  lysår unna.

Referanser 

Messierobjekter
NGC-objekter
Artikler i astronomiprosjektet
Stjernehoper
H II-regioner
Slangen
Tresor Egholm

Tresor Egholm (født 3. september 1982). Tidligere futsal- og fotballspiller for en rekke ulike klubber. 

I tillegg til spill utendørs har han også vært landslagsspiller i futsal og spilte sist for KFUM Futsal.

Referanser

Eksterne lenker 
 
 Profil på lynfotball.net

Norske futsalspillere
Fotballspillere for Lyn Fotball
Norske landslagsspillere i futsal
Dalseidtunnelen

Dalseidtunnelen er en veitunnel på Europavei 16 i Vaksdal kommune i Vestland. Tunnelen går gjennom Dalseidnova og Middagskaret i Bolstadfjorden. Den er 1809 meter lang.

Se også 

Veitunneler i Norge
Undersjøiske veitunneler i Norge

Referanser 

Veitunneler i Vestland
Veier i Vaksdal
Tunneler åpnet i 1991
Tunneler på E16
Seltatunnelen

Seltatunnelen er en tunnel på europavei 16 i Lærdal kommune i Vestland. Tunnelen går gjennom fjellet mellom Hagen og Sjurhaugen i Lærdal. Tunnelen er 1 630 meter lang, og den ble åpnet i juni 2004.

Se også
Veitunneler i Norge

Eksterne lenker
 The World's Longest Tunnel Page

Tunneler på E16
Veitunneler i Vestland
Veier i Lærdal
2004 i Norge
Tunneler åpnet i 2004
Kongen av Danmark

«Kongen av Danmark» er en vanlig dropssort som ble og blir fremstilt flere steder i Skandinavia.

Dropsene fikk navn etter brystdråper med anis, som kong Christian Vs livlege fremstilte på 1600-tallet.

Den norske varianten var gjerne sekskantet og brunaktig. Til å begynne med ble dropsene solgt i løsvekt, men leveres nå i ferdigveide poser.

Dropsene lages fortsatt blant annet hos Dropsfabrikken Metier, i Danmark av Evers og i Sverige av Karamellpojkarna. Dropsfabrikken Metier selger også dropsene i løs vekt. Det er også mulig å få kjøpt ingredienser – men da blir det vanskelig å forme dem.

Navneform
Det svenske navnet på dropsene var tidligere «Kungens av Danmark bröstkarameller», et eksempel på genitivattributt. Denne plasseringen av genitivs-s er ikke lenger vanlig i moderne svensk, og dropsene heter i dag Kungen av Danmarks bröstkarameller eller bare Kungen av Danmark.

Referanser 

Søtsaker
Liste over busser som kjøres på oppdrag for AtB



Første anbudsrunde

Merknader:1) Passasjerkapasitet: Stående+Sittende+rullestol

Andre anbudsrunde

Tredje anbudsrunde
"Rutegående kollektivtrafikk med stor buss i regionen i Sør-Trøndelag"

Kilder 
 Pressemelding fra AtB om anbudsvinnere
 Materiellspesifikasjon for anbudet fra AtB
 Motorbrosjyre fra Cummins
 Pressemelding fra MAN
 Brosjyre MAN Lion's City (Tysk)
 Tekniske spesifikasjoner Solaris Alpino 8,9 LE
 Tekniske spesifikasjoner Solaris Urbino 12 LE CNG
 Tekniske spesifikasjoner Solaris Urbino 15 LE CNG
 Brosjyre Volvo 7700 Hybrid (Engelsk)
 Brosjyre Volvo 7700 Hybrid (Engelsk)
 Tekniske spesifikasjoner Scania OmniExpress 320
 
 Tekniske spesifikasjoner Volvo 8900 (Engelsk)
 Tekniske spesifikasjoner Volvo D8K Euro6 (Engelsk)
 Tekniske spesifikasjoner Volvo 9700 (Engelsk)
 Anbudsdokument "Rutegående kollektivtrafikk med stor buss i regionen i Sør-Trøndelag"
 Materiellbeskrivelsen "Rutegående kollektivtrafikk med stor buss i regionen i Sør-Trøndelag"
 Pressemelding Boreal
 Hansen, T., (2011). Til og fra sentrum i ekspressfart. Adresseavisen, Nr. 178, fredag 5. august 2011, 14-15

AtB
Busser
Rohullah Nikpai

Rohullah Nikpai (dari: ‏روح‌الله نیکپای‎; født 15. juni 1987) er en afghanistansk taekwondoutøver og olympisk bronsemedaljevinner.

Karriere 
Nikpai begynte sin trening i Kabul, Afghanistan, da han var 10 år gammel. Under den blodige kampen om hovedstaden flyttet han og hans familie til en av de mange flyktningleirene i Iran. Han ble snart medlem av leirens lokale Taekwondolag. I 2004 returnerte han til Kabul, og fortsatte treningen på det olympiske treningssenteret som regjeringen hadde betalt for. Under Asialekene 2006 i Doha, Qatar, deltok Nikpai i Fluevekt-gruppen, hvor han eventuelt tapte mot sølvmedaljevinneren Nattapong Tewawetchapong fra Thailand i den 16. runde.

Nikpai deltok under Sommer-OL 2008 i Beijing, i divisjonen 58 kg, hvor han da slo tidligere verdensmester Juan Antonio Ramos fra Spania, og vant bronse. Dette gjorde ham til Afghanistans første olympiske medaljevinner noensinne. Den afghanske presidenten hamid Karzai gratulerte Nikpai umiddelbart, og gav ham et hus i gave, på regjeringens regning. Nikpai sa at "Jeg håper dette kan fungere som en fredsmelding til mitt land etter 30 år med krig."

Se også 
 Afghanistan under Sommer-OL 2008

Referanser

Eksterne lenker 
 

Afghanske taekwondoutøvere
Olympiske bronsemedaljevinnere for Afghanistan
Medaljevinnere under Sommer-OL 2008
Deltakere for Afghanistan under Sommer-OL 2008
Taekwondoutøvere under Sommer-OL 2008
Medaljevinnere under Sommer-OL 2012
Deltakere for Afghanistan under Sommer-OL 2012
Taekwondoutøvere under Sommer-OL 2012
Fødsler i 1987
Mestermanden

Mestermann kan også være en benevnelse på en skarpretterMestermanden'' er en svensk stumfilm fra 1920 regissert av Victor Sjöström.

Handling
Pantelåneren Sammel Eneman kalt "Mestermanden" er avskydd av alle. Han får piken Tora til huset sitt som pant. Hun er forelsket i sjømannen Knut. Tore får "Mestermanden" til å gi tilbake de pantsatte gjenstandene, men det ser ut til at hun må gifte seg med pantelåneren. Den kraftige stemningen imot ham sørger imidlertid for at han på bryllupsdagen oppgir å bli ektemannen og overlater Tora til Knut.

Om filmen
Innspillingen av filmen foregikk i Filmstaden i Råsunda med eksteriører fra Öregrund Vallentuna og Gävle av J. Julius. Filmen ble utstyrt med håndlagede tekster og tegnede vignetter, utført av kunstneren Arthur Sjögren.

Rolleliste

Eksterne lenker

Filmer fra 1920
Svenske dramafilmer
Svenske stumfilmer
Sort-hvitt-filmer
Filmer regissert av Victor Sjöström
Sidni Hoxha

Sidni Hoxha (født 6. januar 1992) er en albansk svømmer som for det meste konkurrerer i frisvømming. Under Sommer-OL 2008 i Beijing representerte han Albania, der han ble nummer 64 og dermed ikke videre fra de innledende heatene. Han bor og trener i Virginia, USA.

Eksterne lenker 
 

Albanske svømmere
Deltakere for Albania under Sommer-OL 2016
Svømmere under Sommer-OL 2016
Deltakere for Albania under Sommer-OL 2012
Svømmere under Sommer-OL 2012
Deltakere for Albania under Sommer-OL 2008
Svømmere under Sommer-OL 2008
Personer fra Shkodër
Fødsler i 1992
Fjøsdalen tunnel

Fjøsdalen tunnel er en veitunnel på Europavei 10 i Flakstad kommune i Nordland. Tunnelen går gjennom Fjøsdalstinden på Moskenesøya. Den er 1641 meter lang.

Se også 
Veitunneler i Norge
Undersjøiske veitunneler i Norge

Referanser

Eksterne lenker 
 Statens vegvesen veikart
 lofotposten.no Fjøsdalen-tunnelen er åpnet.

Veitunneler i Nordland
Veier i Flakstad
2008 i Norge
Tunneler åpnet i 2008
Veitunneler på europavei 10
Heterorrhina

Heterorrhina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Nokså store (20-40 millimeter), brede, mer eller mindre metallisk fargede gullbasser. Noen av artene kan være svært variable i fargen og være mønstret i rødt og svart eller grønt og svart. De metalliske fargene skyldes ikke pigmenter, men reflekser fra mikroskopiske strukturer i overflaten (strukturfarger).

Utbredelse 
Slekten er utbredt i Sørøst-Asia.

Systematisk plassering 

Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Heterorrhina Westwood, 1842
 Heterorrhina amoena (Hope, 1841)
 Heterorrhina barmanica Gestro, 1888
 Heterorrhina borneensis Wallace, 1867
 Heterorrhina chantrainei Devecis, 2008
 Heterorrhina chayuensis Devecis, 2008
 Heterorrhina elegans (Fabricius, 1781)
 Heterorrhina flutschi Devecis, 2008
 Heterorrhina gracilis Arrow, 1910
 Heterorrhina jingkelii Devecis, 2008
 Heterorrhina kuntzeni Schürhoff, 1933
 Heterorrhina leonardi Gestro, 1891
 Heterorrhina lumawigi Miksic, 1986
 Heterorrhina macleayi (Kirby, 1818)
 Heterorrhina micans (Guérin-Méneville, 1840)
 Heterorrhina mimula Bourgoin, 1917
 Heterorrhina minettii Antoine, 1998
 Heterorrhina nigritarsis (Hope, 1831)
 Heterorrhina obesa Janson, 1884
 Heterorrhina paupera Mohnike, 1873
 Heterorrhina planata Arrow, 1910
 Heterorrhina porphyretica Westwood, 1849
 Heterorrhina punctatissima Westwood, 1842
 Heterorrhina pyramidalis Delpont, 2009
 Heterorrhina rahimi Legrand & Chew, 2010
 Heterorrhina schadenbergi Heller, 1895
 Heterorrhina sexmaculata (Fabricius, 1801)
 Heterorrhina simillima Mohnike, 1873
 Heterorrhina simula Janson, 1907
 Heterorrhina sinuatocollis Schaum, 1849
 Heterorrhina tibialis Westwood, 1842
 Heterorrhina triangularis Delpont, 2009
 Heterorrhina versicolor Janson, 1888

Kilder 
 Nettsider om Heterorrhina spp.:

Eksterne lenker 
 Heterorrhina på Encyclopedia of life
 Bilde av Heterorrhina macleayi
 Bilde av Heterorrhina schadenbergi
 Bilde av Heterorrhina sexmaculata
 

Gullbasser
Biller formelt beskrevet i 1842
Joint Strike Missile

Joint Strike Missile (JSM) vil bli et norskprodusert våpen for det nye kampflyet Lockheed Martin F-35 Lightning II, og lages av Kongsberg Defence Systems (KDS), sammen med partneren Raytheon. JSM er først og fremst en videreutvikling av sjømålsmissilet Naval Strike Missile. JSM er laget for å treffe sjømål, men vil også få landmålskapabilitet.

Design 
JSM vil bli et av de første våpnene med egenfremdrift som passer inn i bomberommet til F-35. Missilet kan trolig også integreres mot andre flytyper. JSM er det eneste kryssermissilet som kan bæres internt i våpenrommet på F-35A/C.

Missilet er bygget i kompositt, og er utformet for å ha minst mulig radarsignatur. Sammen med evnen til å manøvrere som et lite fly, noe som gjør at det kan fly langs bakken og skjule seg i terrenget.

Bruk
Missilet er beregnet brukt mot moderne marinefartøyer med avanserte selvforsvarssystemer, men kan også brukes mot landmål.

Operatører

Kommende
  
  Japan har underskrevet en kontrakt med Kongsberg-gruppen på 71 millioner USD , 
  Finland besluttet i desember 2021 å anskaffe F-35. I tilbudet fra Lockheed Martin var JSM inkludert.

Potensielle
  har vist interesse for våpenet og følger utviklingen..

Tidlinje
I 2002 startet Kongsberg i samarbeid med Luftforsvaret og Forsvarets forskningsinstitutt (FFI) utviklingen av en F-35-tilpasset versjon av Naval Strike Missile (NSM). Dette var fire år før F-35 fløy for første gang.

I febrauar 2021 gjennomførte Forsvarsmateriell et vellykket JSM missil-dropp fra F-35A.

Integrasjon av missilene på norske F-35A er planlagt gjennomført i perioden 2022-2024, slik at Luftforsvaret oppnår såkalt full operativ evne (FOC) i 2025.

I juni 2018 inngikk KDS en avtale med Forsvarsmateriell (FMA) på 700 millioner kroner for JSM testmissiler til integrasjonsfasen på F-35, og skal gjennomføres av det flernasjonale programkontoret i samarbeid med hovedleverandøren Lockheed Martin.

I oktober 2021 signerte FMA produksjonsavtalen med Kongsberg for JSM. Kontrakten var verdt ca. 4 milliarder kroner.

Luftforsvaret er forventet å motta missilene i 2023.

Referanser

Eksterne lenker 
 Joint Strike Misile, fra KDAs nettsider

Kongsberg Gruppen
Sjømålmissiler
Raytheon
Luft-til-bakke-missil

en:Naval Strike Missile#Joint Strike Missile
Kristian K. Hagemann Brandt

Kristian Kornelius Hagemann Brandt (født 1831 i Eidsberg, død 1905 i Kristiania) var en norsk offiser og politiker. 

Brandt var fra 1890 major i Ingeniørvåpenet, og var også veiinspektør i Akershus i 1872–1873. Han var medlem i Den Polytekniske Foræning. I 1866 tok han sammen med Johan Theodor Landmark til orde for å anlegge en jernbanelinje mellom Christiania og Fredrikshald, og en sidelinje gjennom Indre Østfold.  Dette var en sak han kjempet ivrig for fram til vedtak om anlegg av Smaalensbanen gikk gjennom i Stortinget i 1873. Han er derfor også kjent som «Smaalensbanens Fader».

Brandt var innvalgt på Stortinget fra kjøpstedene Moss og Drøbak 1865–1870.

Brandt var bror av professor Fredrik Peder Brandt og far til professor Kristian Brandt og generalmajor Fredrik Oscar Brandt.

Referanser

Eksterne lenker 
 

Stortingsrepresentanter for Moss og Drøbak
Stortingsrepresentanter 1868–1870
Stortingsrepresentanter 1865–1867
Norske majorer
Norske veiingeniører
Personer fra Eidsberg kommune
Thora van Deken

Thora van Deken  er en svensk film fra 1920 regissert av John W. Brunius.

Handling
Fru Thora van Deken er skilt fra sin ektemann, godseier Engelstoft, og tilkalles av pastor Bjerring til ham når han ligger på sitt dødsleie for å se om de kan forsones. Møtet blir preget av hatskhet og mistenksomhet. Hun får tak og gjemmer testamentet, som utelukker hennes datter, Esther, fra å arve godset. Hun gjemmer det og sverger, at det er blitt brent etter avdødes ønske. Hun får lite igjen for sitt offer, for Esther reiser fra henne med sin forlovede og Thora melder seg selv.

Om filmen
Filmen er basert på den danske forfatteren Henrik Pontoppidans roman Lille Rødhaette fra 1900. I filmen debuterer Pauline Brunius og Jessie Wessel som filmskuespillere.

Rolleliste

Referanser

Eksterne lenker 

Svenske dramafilmer
Svenske stumfilmer
Filmer basert på bøker
Sort-hvitt-filmer
Filmer fra 1920
Filmer regissert av John W. Brunius
Jonathan Williams

Jonathan Williams (født 29. august 1983) er en belizisk friidrettsutøver, som konkurrerer i hekkeløp. Han deltok i Sommer-OL 2008 i Beijing, Kina der han røk ut i de innledende rundene.

Referanser

Eksterne lenker 
 

Beliziske hekkeløpere
Deltakere for Belize under Sommer-OL 2008
Friidrettsutøvere under Sommer-OL 2008
Brattheiatunnelen

Brattheiatunnelen eller Bratteheitunnelen er en to-løps motorveitunnel på europavei 18 i Lillesand kommune i Agder fylke. Tunnelen går mellom Osebakken og Bjelland, er skiltet 1,5 km og ble åpnet i 2009 som en del av ny firefelts E18 mellom Grimstad og Kristiansand.

Se også 
Veitunneler i Norge
Undersjøiske veitunneler i Norge

Referanser 

Veitunneler i Agder
Veier i Lillesand
Tunneler på E18 (Norge)
2009 i Norge
Tunneler åpnet i 2009
Fjæratunnelen

Fjæratunnelen er en 1 518 meter lang vegtunnel på europavei 134 i Etne kommune i Vestland. Tunnelen går langs Åkrafjorden mellom Eljarvika og Fjæra.

Se også 
Rullestadtunnelen
Veitunneler i Norge
Undersjøiske veitunneler i Norge

Tunneler på E134
Veitunneler i Vestland
Veier i Etne
Tunneler åpnet i 1992
Tyssedalstunnelen

Tyssedalstunnelen er en tunnel på riksvei 13 i Vestland. Tunnelen ligger langs østsiden av Sørfjorden mellom Tyssedal og Lindenes i Ullensvang og er 1538 m lang.

Da den åpnet avløste den 4 kortere tunneler litt nærmere fjorden, disse er fremdeles intakte.

Se også
Veitunneler i Norge

Referanser

Veitunneler i Vestland
Veier i Ullensvang